b'\n_START_ARTICLE_\nSportsponni\n_START_PARAGRAPH_\nSportsponni er en ponni mikset av forskjellige ponni- og hesteraser._NEWLINE_Sportsponni er den norske betegnelsen for ponnier avlet for ridning og konkurransebruk og kalles \xc2\xabriding ponies\xc2\xbb p\xc3\xa5 engelsk. I Norge ble det tillatt med organisert avl i 1986 og grunnlaget er stort sett Welsh krysset med Engelsk Fullblod og Araber._NEWLINE_Slike rideponnier har v\xc3\xa6rt utviklet i Storbritannia i mange \xc3\xa5r._NEWLINE_Engelsk, angloarabisk og arabisk fullblods, shagya-araber, varmblods ridehest, Welsh, Connemara, New Forest, Dartmoor og ride-/sportsponnier fra andre land kan godkjennes innen sportsponniavlen. F\xc3\xb8rstegenerasjonskrysninger mellom renrasede ponnier og de norske traverrasene, islandshest og shetlandsponni godtas ikke i avlen.'